**PREŠOVSKÁ UNIVERZITA V PREŠOVE**

**NÁVRH**

**na udelenie ocenenia**

***Ing. Petrovi Haľkovi***

**Navrhovateľ: *Dr. h. c.* *prof. PhDr. Peter Kónya, PhD.***

rektor Prešovskej univerzity v Prešove

**Názov ocenenia, ktoré sa navrhuje udeliť:**

*Zlatá medaila Prešovskej univerzity v Prešove*

Rektor Prešovskej univerzity v Prešove podáva návrh na udelenie zlatej medaily pre:

**Ing. Petra Haľka,** riaditeľa Univerzitnej knižnicePrešovskej univerzity v Prešove za jeho aktívnu 25. ročnú prácu vo funkcii jej riaditeľa a prínos pre jej rozvoj.

Ing. Peter Haľko je riaditeľom Univerzitnej knižnice od roku 1998. Počas jeho pôsobenia knižnica poskytuje komplexné služby pre všetkých študentov a zamestnancov. Zaslúžil sa významnou mierou o budovanie knižničných fondov. Zaslúžil sa o vybudovanie Univerzitnej knižnice PU a informatizáciu všetkých jej knižničných procesov. Zaslúžil sa o vyhlásenie súboru vzácnych tlačí UK PU Ministerstvom kultúry za historický knižničný fond. Realizoval viacero digitalizačných projektov na PU (napr. Digitálna knižnica UK PU dokumentov pedagógov PU, kde je od roku 2004 vyše 1000 dokumentov; Evidencia publikačnej činnosti a pod.) aj národnej úrovni (bol hlavným riešiteľom pilotného projektu Elektronickej evidencie záverečných prác). Zastupuje UK PU navonok v národných a medzinárodných profesijných združeniach (o.i. bol aj členom Knižničnej rady SR). Participoval na vzniku viacerých knižných publikácií reprezentujúcich PU. K šíreniu dobrého mena knižnice prispelo aj organizovanie rôznych kultúrnych akcií a výstav. Knižnica sa tiež stala miestom pre konanie konferencií.